เคราะห์ซ้ำกรรมซัด SQ ราคาร่วงดิ่งเหว! หลังวืดเหมืองแม่เมาะ9-“วีไอ”ขายหุ้นล้างพอร์ต
เคราะห์ซ้ำกรรมซัด SQ ราคาดิ่งเหว! หลังวืดเหมืองแม่เมาะ9-"วีไอ" ขายหุ้นล้างพอร์ต ล่าสุด ณ เวลา 11.06 น. อยู่ที่ 5 บาท ลบ 0.30 บาท หรือ 5.66% สูงสุดที่ 5.25 บาท ต่ำสุด 4.96 บาท ด้วยมูลค่าซื้อขาย 158.06 ล้านบาท
15 ธ.ค. 2560

ผู้สื่อข่าวรายงานว่า ราคาหุ้นบริษัท สหกลอิควิปเมนท์ จำกัด (มหาชน) หรือ SQ ล่าสุด ณ เวลา 11.58 น. อยู่ที่ 5.05 บาท ลบ 0.25 บาท หรือ 4.72% สูงสุดที่ 5.25 บาท ต่ำสุด 4.96 บาท ด้วยมูลค่าซื้อขาย 181.47 ล้านบาท

ทั้งนี้ ราคาหุ้น SQ ปรับตัวลงแรง โดยคาดว่าเกิดแรงเทขายหลังจากผู้ถือหุ้นใหญ่รายหนึ่งขายหุ้นออกมาจนหมดพอร์ต
โดยเช้านี้ ( 14 ธ.ค.) มีรายงานการขายหุ้นของนายสันติ สิงหวังชา ผู้ถือหุ้นรายใหญ่ของ SQ ซึ่งเป็นการจำหน่ายเมื่อวันที่ 8 ธ.ค.60 จำนวนหลักทรัพย์ที่จำหน่ายคิดเป็น 5.29% และส่งผลให้จำนวนหลักทรัพย์ภายหลังการจำหน่ายคิดเป็น 0% ของสิทธิออกเสียงทั้งหมดของกิจการ
ขณะเดียวกัน “ข่าวหุ้นธุรกิจออนไลน์” ยังพบว่า ราคาหุ้น SQ ปรับตัวลงมาอย่างต่อเนื่องหลังจากพลาดงานประมูลโครงการเหมืองแม่เมาะ 9 ซึ่งประกาศผลในวันที่ 8 ธ.ค.60 ที่ผ่านมา ดังนั้น เมื่อคำนวณราคาหุ้นปิดตลาดวันที่ 7 ธ.ค.60 ที่ระดับ 7.25 บาท กับราคาหุ้นล่าสุดที่ระดับ 5.05 บาท จะมีส่วนต่าง 2.2 บาท คิดเป็น 30%